Σε παραλία στο Αίγιο, οι ελεγκτές της Ανεξάρτητης Αρχής Δημοσίων Εσόδων εντόπισαν αναψυκτήριο, που εκμεταλλευόταν μέρος του αιγιαλού.

Ως εκμεταλλευτής του φερόταν πολιτικό κόμμα, μέσω δωρεάν παραχώρησης, που είχε κάνει προς το φορέα ο προηγούμενος διαχειριστής της εγκατάστασης.

Δεν είχε δηλωθεί ως επαγγελματική εγκατάσταση, δεν είχε δηλωθεί η άσκηση οικονομικής δραστηριότητας κερδοσκοπικού χαρακτήρα από τον πιο πάνω φορέα, ο οποίος, αντί της έκδοσης αποδείξεων λιανικής πώλησης, παρείχε στους πελάτες κουπόνια οικονομικής ενίσχυσης του κόμματος, ισόποσης αξίας με τα προιόντα, που αγόραζαν οι πελάτες (καφέδες, σάντουιτς, κλπ).

Διαπιστώθηκαν 933 μη εκδόσεις αποδείξεων, αξίας περίπου 4.700 ευρώ.

Επιβλήθηκε λουκέτο 48 ωρών, ενώ η επιχείρηση ελέγχεται και για το σύνολο των φόρων, που δεν έχει αποδώσει.

Λίγο αργότερα η ΑΑΔΕ διευκρίνισε πως πρόκειται για εξωκοινοβουλευτικό και πολύ μικρό σε δύναμη κόμμα που εκμεταλλευόταν αναψυκτήριο, αλλά το εμφάνιζε ως χώρο συγκέντρωσης των μελών του (εντευκτήριο).